Slová skladby hovoria o poslaní byť mamou a že nie vždy je táto úloha ľahká. Pred kamerou klipu sa postupne striedajú známe maminy ako Zuzana Kanócz, Gabika Marcinková, Tina a Nela Pocisková. Všetky sú už dokonca viacnásobnými mamami.
Marcinková sa dvojnásobnou mamou stala len nedávno, začiatkom apríla sa pochválila, že k dvojročnej dcére Emke pribudol braček. Ako 33-ročná sa tak herečka už teší z dvoch ratolestí, syn, ktorého otcom je jej manžel, spevák Martin Mihalčín, dostal meno Jakubko. Slová Pociskovej piesne znejú aj z úst herečky Zuzany Kanócz či speváčky Tiny. Obe sa takisto tešia zo svojich ratolestí.Čítajte viac Ako vyzerali Norisová, Kanócz či Stanková v začiatkoch kariéry? Krásou pobláznili aj v Čechách, pozrite sa
Nela Pocisková vychováva s partnerom, hercom Filipom Tůmom, syna Hektora a dcérku Lilianu. Z materskej sa už aj ona vrátila do pracovného kolotoča. Pred časom si zahrala epizódnu rolu v markizáckom seriáli Pán profesor. Ale veľkú rolu stvárni u konkurencie, na JOJ-ke sa predvedie ako jedna z hlavných postáv seriálovej novinky Nemocnica, v ktorej si bude sympatická herečka a speváčka obliekať biely plášť.